Posted by: Cornel | 2009/03/19
Ek voel nie lekker nie. Dis al hoe ek dit kan beskryf. Die afgelope week staan ek in die oggende op met ' n aritmie (erger as normaalweg) wat later die dag vanself weg gaan. Ek eet gebalanseerd (All Bran in die oggende, later ' n Yogurt, middagete is normaalweg proteine en min stysel). Medikasie wat ek neem is net die 20mg Lasix, in die oggende en sommige dae later die middag weer 20mg Lasix. Elke dag, in die omgewing van 2 uur die middag ervaar ek die volgende: erge moegheid/spiere lam, lyfseer, koorserigheid en hartkloppings. Dit duur voort tot ek gaan slaap. Die volgende oggend net die aritmie, maar ek voel nie siek nie. En so gaan dit aan.
Ek het nie ' n baie stressvolle werksdag nie (P.A. vir Direkteure), maar dit voel of my " battery" net werk tot 2 uur...
Doen ek iets verkeerd? Maak dit enigsins sin?
Lasix can lae kalium vlakke veroorsaak en mens moet baie keer slow K saam drink - laat doen 'n UKE bloedtoets om te kyk? Die koorsigheid pas egter nie in nie - het jy geneem met 'n koorspennetjie? Was jy in 'n malaria gebied? As jou temp verhoog is moet jy ook laat jou dokter kyk vir 'n onderliggende virus /bakteriele infeksie ( iets soos endokarditis is in jou geval 'n risiko!) Laat weet my wat die bloede sê?